Nicolae Ciucă, reacție la anunțul privind candidatura lui Klaus Iohannis la șefia NATO
Președintele Senatului României și liderul PNL, Nicolae Ciucă, a comentat anunțul făcut de președintele României, Klaus Iohannis, privitor la candidatura pentru șefia NATO. Este sprijinită de realizările armatei române în ultimii 20 de ani, a spus Ciucă.
"Este foarte bine că s-a formalizat această candidatură. Apreciem că este vorba despre o responsabilitate pentru asumarea unei resonsabilități a României. Această candidatură este sprijinită de tot ceea ce a realizat armata României în acești 20 de ani", a declarat Nicolae Ciucă.
Decizia privind noul șef al NATO va fi luată la summitul de la Washington
Președintele Klaus Iohannis a anunțat, marți, într-o declarație susținută de la Palatul Cotroceni, că intră în competiție pentru funcția de secretar general al NATO.
"Îmi asum această candidatură în numele României, cu toată responsabilitatea", a spus șeful statului.
Decizia privind noul șef al NATO va fi luată la summitul din vară de la Washington.